lflage/wiki-talks huggingface dataset:
Размовы:Старэва

message: @YauheniHau, вітаю. Удакладніў па старых картах, былы заводскі пасёлак называўся Завод Старэва. Але ці пэўна менавіта ён быў цэнтрам Старэўскага сельсавета, якія на гэта ёсць крыніцы? -- Максім Л. (размовы) 12:45, 18 лютага 2024 (+03)
replies: text: Гэта было б дзіўна, бо сельсавет створаны ў год, калі завод цалкам спыніў дзейнасць, а потым сельсавет быў адміністрацыйная адзінка ажно да 1950-х гадоў, калі заводу з рабочым пасёлкам ужо і фізічна не было. То гэта ўсё трэба ўдакладняць па верагодных крыніцах. -- Максім Л. (размовы) 13:06, 18 лютага 2024 (+03)

text: Я адправіў падрабязны адказ, але ён дзесьці знік. У мяне ўжо скончыліся сілы змагацца за дакладныя звесткі, няхай будзе па вашаму.  Я ведаю, як яно было на самай справе, а больш нікому гэта не цікава. YauheniHau (размовы) 23:17, 18 лютага 2024 (+03)

text: Не ведаю, чаму сельсавет так назвалі. Можа таму, што "Завод-Старэўскі сельсавет" выглядала б дзіўна.  Але ўсе факты, што датычацца гісторыі гэтых мясцін, памятаю дакладна, не гледзячы на свой 82-гі год жыцця.

text: Яшчэ адзін момант: апісваемае Старэва - была маленькая вёсачка у пары кіламетраў ад Амговіч, і было б дзіўна мець побач два цэнтры сельсаветаў, між тым тое, "другое" Старэва размяшчалася менавіта ў цэнтры сельсавета, куды ўваходзілі Гутніца (мая родная вёска), Краснае (ніколі не чуў, каб яго называлі Чырвоным), Тарасаўка, Вярбішчына, не лічачы вёсак, знішчаных у вайну..

text: Мая пляменніца працуе ў архіве МЗС, так што, магчыма, змагу яе заахвоціць да пошукаў дакументальных крыніц.

text: Калі ёсць жаданне працягваць размову аб гэтых (альбо іншых) справах, лепш было б непасрэдна на мой E-mail gaev43@inbox.ru 37.214.38.75 11:22, 10 сакавіка 2024 (+03)
thread_title:  Завод Старэва
Размовы пра Вікіпедыю:Гаджэты/Навігацыйныя акенцы

message: Vitaly Zdanevich (размовы) 05:02, 25 лютага 2024 (+03)
thread_title:  "перавызначыць для сябе". Як гэта зрабiць? Дадайце на старонкi
Размовы:Багута

message: Гэтая вёска ніколі не уваходзіла ў склад Прылепскага сельсавета. Мяркую трэба гэту інфармацыю прыбраць. Jim (размовы) 15:38, 1 сакавіка 2024 (+03)
thread_title:  Прылепскага сельсавета
Размовы:Дняпро ў агні

message: У некаторых крыніцах назва пазначана як «Дняпро ў агні»
https://slounik.org/80826.html
https://bis.nlb.by/ru/documents/128542
і тут у вікі таксама ёсць «Дняпро ў агні». Можа дадатковую перасылку зрабіць трэба? Aneuko (размовы) 01:06, 2 сакавіка 2024 (+03)
replies: text: Праўце смела. У а сам артыкул з крыніцамі лепей назву таксама дадаць. Lš-k. (размовы) 02:37, 3 сакавіка 2024 (+03)
replies: text: : Старонка перанесена. DobryBrat (размовы) 17:25, 3 сакавіка 2024 (+03)
thread_title:  Назва
Размовы пра шаблон:Крыніцы/БелЭн

message: Патлумачце. Зусім не разумею. А навошта ў шаблоне двойчы пазначаецца аўтар артыкула? «Шаблюк В. У. Маркава / В. У. Шаблюк»? Lš-k. (размовы) 01:19, 13 сакавіка 2024 (+03)
thread_title:  Два разы аўтар
Размовы:Англійская мова

message: Ці можна пры напісанні лінгвістычных артыкулаў выкарыстоўваць такое абазначэнне: англійская мова (...) — заходнегерманская індаеўрапейская мова? На мой скромны погляд, гэта больш лаканічнае апісанне класіфікацыі мовы, чым напрыклад, германская мова заходняй падгаліны германскай галіны індаеўрапейскай моўнай сям'і. Проста заўважаю нейкі разнабой у апісанні класіфікацыі моў. З павагай, 46.56.86.9 14:10, 14 сакавіка 2024 (+03)
replies: text: «заходнегерманская мова індаеўрапейскай моўнай сям’і» павінна выглядаць дастаткова канкрэтна і складна. «Заходнегерманская індаеўрапейская мова» гучыць нейк надта сціснута. Plaga med (размовы) 15:35, 14 сакавіка 2024 (+03)
thread_title:  Класіфікацыйнае пытанне
Размовы пра шаблон:Вонкавыя спасылкі

message: Падкажыце ці апісана дзе размяшчаць дадзены блок (можа якое галасаванне было). Нешта не знайшоў. У канцы старонкі гэта зразумела. Пытанне ў тым размяшчаць дадзены шаблон ПЕРАД іншымі навігацыйнымі шаблонамі ці ПАСЛЯ? У іншых вікі ў дакументацыі напісана дзе размяшчаць. Але ў розных вікі па-рознаму. Напрыклад, у англійскай і польскай у канцы, а вось ва ўкраінскай, рускай, французскай - там размяшчэнне крыху інакш.
Там пасля спасылак, але ПЕРАД іншымі навігацыйнымі шаблонамі, так як дадае вонкавыя спасылкі на актуальную тэму ў іншых крыніцах: сацыяльных сетках, медыяхостынгах, энцыклапедыйных слоўніках, тэматычных сайтах.
Але варта заўважыць, што і выглядае гэты шаблон па-рознаму ў розных вікі. Калі ў нашым шаблоне спасылкі на розных сацыяльных сеткі, напрыклад, акцёра і тэматычныя кінасайты, у англійскай там хутчэй выглядае больш бібліятэчна. І ў асноўным толькі нібыта на бібліятэчныя сайты.
Магчыма, трэба як у рускай апісана ў дакументацыі, калі ў шаблоне запоўнены толькі раздзел «У бібліяграфічных каталогах» (у нас гэта «Нарматыўны кантроль»), яго варта размяшчаць ПАСЛЯ ўсіх навігацыйных табліц. Інакш ПЕРАД.
Таму пытанне дзе лепш размяшчаць? Aneuko (размовы) 11:07, 24 сакавіка 2024 (+03)
thread_title:  Размяшчэнне на старонцы
Размовы:Віталій Іванавіч Крэчатовіч

message: Вітаю! Напісана, што раздзел патрэбна цалкам перапісаць. Падкажыце, калі ласка, што я зрабіла не так? якую памылку дапусціла? што патрэбна выправіць? Якімчык Юлія (размовы) 23:57, 26 сакавіка 2024 (+03)
replies: text: Бібліяграфію не перакладаем, даем на мове арыгінала. --JerzyKundrat (размовы) 00:00, 27 сакавіка 2024 (+03)
thread_title:  Асноўныя працы
Размовы:Бацькаўшчына-маці (Кіеў)

message: Афіцыйна, статуя ўсё яшчэ "Батьківщина-Мати", таму і назва артыкулу павінна быць адпаведнай. Altar125 (размовы) 16:58, 28 сакавіка 2024 (+03)
thread_title:  Назва
Размовы:Смутны час

message: Хіба з боку гледжання гісторыі Беларусі гэта можна наваць смутным часам? Прапаную перайменаваць на "Смутны час у Маскоўскай дзяржаве".  88.216.148.179 22:12, 30 сакавіка 2024 (+03)
thread_title:  Вельмі сумнеўная назва артыкулу
Размовы:Пратэсты ў Беларусі (2020—2021)

message: Артыкул з’яўляецца храналагічным наборам незвязаных падзей з розным узроўнем значнасці. Патрабуе разбіўкі на артыкулы (напрыклад пра студэнцкі рух, пратэсты ў рэгіёнах, забастоўкі рабочых, медыкаў і іншых груп, парушэнні правоў чалавека). Некаторыя падзеі вядуць на мёртвыя спасылкі, штосьці не пераправерана. Напісана дрэннай мовай. Няма сістэматызацыі этапаў пратэстаў, іх прычын і ўплыву, значнасці. Plaga med (размовы) 19:59, 1 красавіка 2024 (+03)
thread_title:  Перапрацаваць артыкул
Размовы:Пріорлайф

message: Хоць забіце, не магу назву вымавіць, не адпавядае нашай фанетыцы, прашу змяніць на больш прыстойнае Pabojnia (размовы) 21:08, 4 красавіка 2024 (+03)
thread_title:  Змена назвы артыкула
Размовы:Іван Якаўлевіч Чумачэнка

message: Інфармацыя пра ўзнагароджанне ордэнам Леніна і ордэнам Чырвонай Зоркі не пацверджана крыніцамі. На фотаздымку атрыманых узнагарод ёсць медаль «У азнаменаванне 100-годдзя з дня нараджэння Уладзіміра Ільіча Леніна», якім масава ўзнагарождвалі грамадзян, аде гэта не ордэн Леніна. DobryBrat (размовы) 19:36, 5 красавіка 2024 (+03)
replies: text: Дзякую Вам за каментарый. Да, гэта вялікая розніца. Я выправіла недахопы ў іншых артыкулах, цяпер буду займацца толькі гэтым. Але спатрэбіцца некаторы час. Калі не знайду пацвярджэння, тады артыкул патрэбна будзе выдаліць. Дзякуй за ўвагу і цярпенне. Якімчык Юлія (размовы) 23:56, 6 красавіка 2024 (+03)

text: З другога боку, фота зроблена на зале музея. У гэтым жа музеі значныя ўзнагароды па М.С. Зарудневу захоўваліся не на зале, а ў сейфе ў фондах. Якімчык Юлія (размовы) 09:17, 7 красавіка 2024 (+03)
thread_title:  Узнагароды
Размовы:Маўрэтанія

message: Відаць, трэба спраўдзіць такую розніцу ы/э ў напісанні старажытнай і пазнейшай Маўрытаніі. -- Максім Л. (размовы) 11:14, 8 красавіка 2024 (+03)
thread_title:  Напісанне
Размовы:Балтыйская вуліца (Мінск)

message: Некаторы час гэту старонку сцёрлі за недахопам значнасці, але ў новай версіі ёсць інфармацыя пра наяўнасць рэштак архітэктуры 1950-х гг., што можа мець пэўную значнасць у плане гісторыі раёна. Андрэй Берастоўскі (размовы) 19:09, 8 красавіка 2024 (+03)
thread_title:  Значнасць
Размовы:Беларуская граматыка для школ

message: @Plaga med спасылкі на выданні Вікісховішча не працуюць. Lš-k. (размовы) 23:06, 14 красавіка 2024 (+03)
replies: text: Дзякуй! Выправіў Plaga med (размовы) 23:15, 14 красавіка 2024 (+03)
replies: text: :А цяпер напэўна аб’яднаць з ранейшай старонкай трэба :) Lš-k. (размовы) 00:07, 15 красавіка 2024 (+03)
replies: text: ::Я думаю, што трэба папрацаваць са зместам. Сюды перанесці некаторую агульную інфармацыю, а ў артыкуле пра выданне 1918 года больш пра гісторыю канкрэтнага выдання і яго асаблівасці, бо ёсць істотныя адрозненні паміж перавыданнямі. Plaga med (размовы) 13:20, 15 красавіка 2024 (+03)
replies: text: :::Трэба нейк тады ў тым артыкуле зрабіць спасылку на гэты артыкул. Бо ў тым таксама пра перавыданні згадваецца. Lš-k. (размовы) 04:39, 17 красавіка 2024 (+03)
thread_title:  Спасылкі
Размовы:Бораўна (вёска)

message: Сайт белпошты не ведае пра Бораўну не толькі ў Лепельскім, але ў любым раёне Беларусі. але ў Лепельскім раёне бясспрэчна ё вёска Бораўка DorkN313 (размовы) 04:35, 7 мая 2024 (+03)
thread_title:  Ці правільная назва? Ці не Бораўка гэта?
Размовы:Леанід Мікалаевіч Ніканаў

message: @VladimirZhV, так какая дата рождения правильная: 3 июля или 3 августа (как было в Викиданных)? И по какому стилю? В https://bis.nlb.by/ru/documents/135900 я вижу дату рождения: 03.07.1872 - но неясно, она юлианская или григориианская. Kaganer (размовы) 02:16, 10 мая 2024 (+03)
replies: text: PS: вопрос снимаю, дату по старому стилю нашел и указал. Kaganer (размовы) 02:35, 10 мая 2024 (+03)
thread_title:  Дата рождения
Размовы:Камп’ютарная гульня

message: * Патрэбна вычытка, шмат памылак, машынны пераклад з рускай.
* Артыкул не адпавядае стандартам афармлення артыкулаў у Вікіпедыі, ёсць непатрэбная інфармацыя, раздзелы дрэнна падзелены і аформлены. Асабліва гэта тычыцца класіфікацыі гульняў.
* Шмат пералікаў гульняў, якія павінны быць вынесены ў іншыя артыкулы.
* Пералікі перакладзеных і «беларусізаваных» гульняў трэба прыбраць, а спасылкі на пераклады перанесці ў адпаведныя артыкулы па кожнай гульні.
* Артыкул недапісаны, няма сістэмнасці, адсутнічае гісторыя. Частку інфармацыі варта разносіць па асобных артыкулах.
Plaga med (размовы) 22:33, 20 мая 2024 (+03)
thread_title:  Перапісаць
Размовы:Metro: Last Light

message: * Артыкул — машынны пераклад рускамоўнага тэксту,
* Інфармацыя пра ўнутрыгульнявы свет, лакацыі, фракцыі, персанажаў, зброю і іншага павінна быць выдалена з тэксту артыкула і вынесена ў раздзел спасылак і асобныя артыкулы, калі гэта адпавядае крытэрыям значнасці.
* Таксама трэба выдаліць іншую нязначную інфармацыю.
* Артыкул мусіць быць дапоўнены ў раздзелах гісторыі распрацоўкі, тэхнічных асаблівасцях, геймпэй, саўндтрэк, трэба даць кароткую фабулу.
Plaga med (размовы) 00:00, 21 мая 2024 (+03)
thread_title:  Перапісаць
Размовы:Бор (Навасёлкаўскі сельсавет)

message: У даведніку апісана Баравая Слабада з Дрычынскай і Дукорскай валасцей, у чарговы раз складальнікі пераблыталі вёскі. Таму дарэвалюцыйную гісторыю з даведніка прашу не дадаваць, калі ў каго ўзнікне жаданне. Lš-k. (размовы) 17:52, 23 мая 2024 (+03)
thread_title:  Гарады і вёскі Беларусі
Размовы:Аляксандраўскі сельсавет (Мёрскі раён)

message: Назва сельсавета - ад назвы паселішча, дзе яно знаходзіцца. Александрына - значыць сельсавет павінен быць Александрынскі. Аляксандраўскі, як і Александроўскі, - выдуманае. Дзесьці нехта наверсе гэтае Аляксадраўскі ўзяў ды і падаў гвалтоўна як існае. І пайшло па інерцыі. У пагаспадарчых кнігах вёскі Александрыны за 1946-48 гг. на вокладцы па-руску - Александровский, а ўнутры ўсюды - Александринский. У пасведчанні аб шлюбе маіх бацькоў 1950 г. назва сельсавета па-руску - Александринский. У пераліку вёсак сельсавета паводле спіса выбарчых участкаў 1950 г. у райгазеце "Бальшавіцкая трыбуна" яго назва па-беларуску - таксама Александрынскі. Непрыемна чытаць на салідных пляцоўках прыдумкі.   
Francsiuko (размовы) 14:35, 27 мая 2024 (+03)
replies: text: @Francsiuko, відаць, такі варыянт даецца ў рашэнні выканкама. Бо ніхто нічога тут не выдумляў. Калі ў Вас ёсць свежыя агульнадаступныя крыніцы -- праўце смела, пераносьце пад іншую назву. Максім Л. (размовы) 16:02, 27 мая 2024 (+03)

text: Кажучы пра прыдумку, я маю на ўвазе не складальнікаў артыкула ў Вікіпедыі, а тых, хто ад пачатку быў ля вытокаў гэтай прыдумкі. Прыдумка ж ад таго, што яна выканкамаўская, прыдумкаю быць не перастае. І як правіць, калі няправільнае па ўсіх крыніцах распаўсюджана, у якасці нормы замацаванае? Пры тым, што назва сельсавету, атрымліваецца, нададзена паводле назвы зусім іншай вёскі - Александрова, якое знаходзіцца ад Александрыны за 12 км і якое цэнтрам сельсавета ніколі не было. Дзякую за параду наконт правіць. Але як? Можа, праз падачу гісторыі са скажэннем назвы  ў афіцыйных паперах? Усё-такі хацелася б, каб праўдзівая назва прагучала.  Francsiuko (размовы) 17:51, 27 мая 2024 (+03)
thread_title:  Назва артыкула.
Размовы:Уварванне Расіі ва Украіну (з 2022)

message: Лічу ўкраінскую назву слушнай, бо ў артыкуле расійска-ўкраінская вайна яна таксама ёсьць. Ґайдечахв74Лпадаоо (размовы) 13:17, 5 чэрвеня 2024 (+03)
replies: text: @Ґайдечахв74Лпадаоо, гэта апісальныя найменні і прынятыя для іх чужыя нацыянальныя назвы не даюцца, бо папросту для іх няма "мовы арыгіналу", каб даведацца як яны называюцца на іншых мовах ёсць інтэрвікі. Для Другой сусветнай вайны або Крымскай вайны, напрыклад, ніякія мовы апроч беларускай недарэчы, а калі нехта напісаў якую-небудзь -- трэба выдаляць. -- Максім Л. (размовы) 13:29, 5 чэрвеня 2024 (+03)
thread_title:  Украінская назва